Doar intervenția Jandarmeriei a făcut ca lucrurile să nu degenereze. Unii consăteni din Hăbășești spun că preotul ”i-a batjocorit” și nu pot să se împace cu gândul că acesta are amantă. Ce i-a enervat și mai tare pe oameni, faptul că preotul a vrut să fugă din parohie cu tot cu cheia de la biserică.
Oamenii l-au observat pe fugar într-un autoturism, alături de amantă, iar situația a escaladat rapid. Conform Observatornews.ro, preotul a avut un comportament nepotrivit și agresiv în toți acești ani. Mai mult, înainte de a pleca, drept răzbunare, a distrus tot ce i-a stat în cale, astfel că oamenii nu îl mai vor lider spiritual.
”Părintele era foarte dificil în a se comporta, și în timpul slujbei, dar și în afara bisericii. Mergea la diferite familii și băga zâzanie, doar doar o obține ceva să se certe familiile între ele”, povestește o femeie. Un bărbat în vârstă se plânge că preotul i-a blestemat familia, un lucru extrem de serios pentru o persoană credincioasă.
”La mine a venit la prima ora, la 7 fără un sfert și m-a batjocorit bine, dar bine, bine, bine. M-a blestemat, a blestemat copiii. Eu deja am băiat înmormântat, deja am băiat în cărucior cu rotile și el m-a blestemat și m-a scris pe toaca?”, povestește bărbatul. Oamenii se mai plâng că preotul ar fi adus la biserică icoane ”necorespunzătoare”.
Cazul a ajuns la urechile reprezentaților mitropoliei Moldovei și Bucovinei, care au luat măsuri. Astfel, preotul nu a mai susținut nicio slujbă, iar în locul său va sluji un preot care se pensionase. Asta, până când mai marii Bisericii Ortodoxe vor lua o decizie finală și vor rezolva acest caz complicat.
Cazul aduce aminte cu cel al preotului Bogdan Orzetic, din comuna Schobâlțeni, tot din județul Iași. În 2022, amantlâcul lui Bogdan alături de Alexandra a fost cap de afiș în presa mondenă. Mai ales că soțul amantei și-a bătut nevasta și i-a cerut 10.000 de euro preotului pentru a nu face public cazul. Se pare că șantajul nu a funcționat, pentru că despre preotul cu amantă din Scobâlțeni a aflat toată lumea.
Preotul Orzetic are 46 de ani, e paroh la Biserica Nașterea Maicii Domnului din Scobâlţeni și, cu sau fără voia sa, s-a îndrăgostit teribil de Alexandra, o femeie măritată în vârstă de 26 de ani. Cea care i-a stricat planurile șantajistului a fost chiar nevasta preotului, care a preferat să ducă întregul scandal în presă și în instanța de judecată.
De altfel, acesta a fost arestat la scurt timp pentru că l-a șantajat pe preot și pentru că și-a bătut nevasta. ”Admite propunerea de arestare preventivă formulată de Parchetul de pe lângă Judecătoria Iaşi în dosarul de urmărire penală nr. 7762/P/2022, în ceea ce îl priveşte pe inculpatul Scrijan Nicăi Gheorghe.
Dispune arestarea preventivă a inculpatului cercetat pentru săvârşirea infracţiunilor de şantaj, prev. de art. 207 alin. (2) şi (3) Cod penal şi violenţă în familie în forma continuată, prev. de art. 199 alin. (1) rap. la art. 193 alin. (2) Cod penal cu aplicarea art. 35 alin. (1) Cod penal (3 acte materiale), toate cu aplicarea art. 38 alin. (1) Cod penal, pentru o perioadă de 30 de zile, începând cu data de 23.07.2022 şi până la data de 21.08.2022, inclusiv. În baza art. 230 alin. (1) Cod procedură penală, dispune emiterea mandatului de arestare preventivă pe numele inculpatului Scrijan-Nicăi Gheorghe, cu datele de stare civilă sus-menţionate”, era precizat în decizia judecătorilor.